OzLabs/hebrew-wiki-articles huggingface dataset:
גרנט ווד

ציורו של ווד "[[אמריקן גותיק" (1930).]]
<small>ציור של גרנט ווד על מטבע "קוורטר" (רבע דולר אמריקאי) של מדינת איווה</small>
גרנט ווד (באנגלית: Grant Wood; 13 בפברואר 1891 – 12 בפברואר 1942) היה צייר אמריקאי.

== ביוגרפיה ==
ווד נולד באנאמוסה שבאיווה, ונודע בעיקר בשל ציוריו המציגים את חיי הכפר של המערב התיכון. עבודתו המפורסמת ביותר היא הציור "אמריקן גותיק" ('גותיקה אמריקאית'), שצייר בשנת 1930. שתי הדמויות בציור הן אחותו של ווד, נאן ווד גרהאם, ורופא השיניים שלו, ד"ר ביירון מק'קיבי. הבית שברקע ניצב באלדון, איווה.

הציור הוצג לראשונה במכון לאומנות בשיקגו, וזכה בפרס בסך 300 דולר. הסיפור נתפרסם בעיתוני התקופה והציור זכה לתהילה. כיום הוא נחשב לאחת הדוגמאות הבולטות למגמת ה"אזוריות" (Regionalism) בציור האמריקאי. הציור היה גם מושא לפרודיה ולסאטירה, למשל בסרט "מופע הקולנוע של רוקי".

ווד היה ממייסדי מושבת האמנות של סטון סיטי ב־1933, ליד עיירת הולדתו. הוא לימד אמנות באוניברסיטת איווה, וציור שלו הונצח על צד הערך של מטבע הקוורטר שהוקדש למדינת איווה ב-2004.

==קישורים חיצוניים==

* ״[https://www.osimhistoria.com/osim-minhar/ep20-gothic פארודיה גותית]״ - פרק על הציור והצילום שבא בעקבותיו בהסכת ״[https://www.osimhistoria.com/osim-minhar עושים מינהר]״
* 
* 

קטגוריה:ציירים אמריקאים
קטגוריה:סגל אוניברסיטת איווה
קטגוריה:בוגרי אקדמיה ז'וליאן
קטגוריה:אמריקאים שנפטרו מסרטן הלבלב
קטגוריה:אמריקאים שנולדו ב-1891
קטגוריה:אמריקאים שנפטרו ב-1942
החלוץ הצעיר

החלוץ הצעיר הייתה תנועת נוער של "החלוץ" בפולין. תחילתו הייתה בנפות הספר, כגון: וילנה, ביאליסטוק, ווהלין, פולסיה. בשנת 1924 הוקמה הלשכה הראשית של התנועה ליד מרכז "החלוץ" בוורשה.

הגורם להקמת החלוץ הצעיר הייתה התגברות העלייה לארץ ישראל בזמן העלייה הרביעית. סניפי החלוץ החלו להתרוקן והיה צורך לדאוג לכוח עבודה, כדי לקיים את הסניפים. גובשה ההכרה שיש צורך לחנך חלוצים מבין הצעירים שאינם כשרים עדיין לעליה ואשר יכלו להיות בסניפים מספר שנים, כך שניתן יהיה לשקוד על התפתחותם והכשרתם הרוחנית.

תנועת "השומר הצעיר" הייתה מועמדת להיות תנועת הנוער של החלוץ, אך אי הסכמה אידאולוגית בין ראשי תנועת "השומר הצעיר" להנהגת החלוץ מנעו זאת. "השומר הצעיר" לא הטיל על חבריו חובת הגשמה. למנהיגי החלוץ הצעיר לא הספיקה הצופיות הקלאסית והחינוך הפוליטי הקלאסי כפי שהתפתחו באירופה במפלגות הסוציאליסטיות והקומוניסטיות, הם שאפו לראות את בוגריהם מגיעים לארץ ישראל ומתנסים בחיי קיבוץ והגשמה.

המניעים האידיאיים חזקו את הזיקה של אבות "החלוץ הצעיר" לתנועת הפועלים הארצישראלית, ובייחוד ל"קיבוץ המאוחד". עם הקמתו של "הקיבוץ המאוחד" בשנת 1927 התחזקו הקשרים בין שליחיו והחלוץ הפולני. יצחק טבנקין וחבריו הטביעו את חותמם על החלוץ הצעיר. במצע האידאולוגי של התנועה נקבע כי "נשואות עינינו לתנועת שחרור הלאומי והסוציאלי בארץ ישראל". עיקרי התנועה, כפי שנקבעו במחנות, בסמינרים, בימי עיון ובוועידות, היו:

* ציונות סוציאליסטית
* יחסי אדם וצורת חברה קיבוצית
* אחדות מעמדית
* תרבות ועבודה עברית
* זיקה ישירה לחלוץ

במהלך שנות קיומה בשנים 1924–1939 הקיפה התנועה כעשרת אלפים חברים. בשנת 1938 התאחדה התנועה עם "פרייהייט" - תנועת הנוער של "פועלי ציון", ליצירת התנועה המאוחדת "דרור" שבה אוגדו 20,000 חברים.

כמאה אלף חברי החלוץ הצעיר עלו לארץ ישראל במהלך שנות פעילותה עד מלחמת העולם השנייה. במהלך השואה היו חבריה הגורם המרכזי במרד הגטאות שבפולין.

תנועת החלוץ הצעיר התקיימה גם בקהילה היהודית בעדן, תימן. דגל התנועה שמור בבית הקהילה שבתל אביב.

== לקריאה נוספת ==

* משה בסוק (עורך), החלוץ הצעיר: מאסף, עין חרוד: הקיבוץ המאוחד, 1944.
* 
* [https://www.nli.org.il/he/search?projectName=NLI#&q=any,contains,%D7%97%D7%9C%D7%95%D7%A5&bulkSize=60&index=0&sort=rank&multiFacets=facet_tlevel,include,online_resources,1|,|facet_local25,include,Histadrut%20he-H%CC%A3aluts%20be-Polin,2&t=maps מפות] בהוצאת תנועת החלוץ בפולין, משנות השלושים של המאה העשרים, באתר הספרייה הלאומית, אוסף המפות ע"ש ערן לאור

== הערות שוליים ==

קטגוריה:תנועות נוער עבריות
קטגוריה:תנועות נוער ציוניות סוציאליסטיות
קטגוריה:ציונות סוציאליסטית
מחול החרבות

מחול החרבות הוא פרק במערכה האחרונה של הבלט גאינה, אחת מיצירותיו הידועות של אראם חאצ'טוריאן, שהושלמה בשנת 1942. הפרק מחול החרבות כולל ריקוד מלחמה מסחרר בקצב המזורקה, כשהרקדנים מציגים את 
כישוריהם בחרבות.

עקב הקצב שלו, המסעיר באופן בלתי רגיל, קיבל מחול החרבות מקום מיוחד בביצוע קונצרטים. מה שהוביל למגוון עיבודים במוזיקה הפופולרית. סחרור צלחות בקרקס ותעלולים דומים שבוצעו לצלילי הפרק המוזיקלי תרמו לפרסומו. במהלך השנים גם בוצע הפרק על ידי מבצעים רבים דוגמת יאשה חפץ, נגן הג'אז וודי הרמן ומוזיקאי הרוק אנד רול דייב אדמונדס. 

==קישורים חיצוניים==

*[http://www.npr.org/display_pages/features/feature_1287262.html דוגמאות ממגוון גרסאות של מחול החרבות] - בצד שמאל של הדף, מתחת לתמונתו של חאצ'טוריאן
*[http://www.armeniadiaspora.com/events/aram100/index.html להאזנה למחול החרבות בפורמט midi] - באתר חגיגות 100 שנה להיוולדו של חאצ'טוריאן

קטגוריה:בלט
קטגוריה:יצירות במוזיקה קלאסית
קטגוריה:יצירות משנת 1942
קטגוריה:מוזיקה לבלט
ראזי, מלך עיראק

ראזי הראשון (בערבית: غازي, תעתיק מדויק: ע'אזי; 21 במרץ 1912 – 4 באפריל 1939) היה מלך עיראק משנת 1933 ועד שנת 1939. הוא נולד במכה (כיום בערב הסעודית) והיה בנם של פייסל הראשון, המלך הראשון של עיראק, ושל חזימה בנת א-שריף נאצר, מלכת עיראק.

היות שהיה הבן הראשון של פייסל, אחרי שלוש בנות, הוא נשאר תחת טיפולו של סבו חוסיין בן עלי, אשר שימש כשריף ואמיר של מכה בזמן שאביו היה עסוק במערכות ובמסעות. ועל כן גדל ראזי, בניגוד לאביו, כבחור ביישן וחסר ניסיון.

ראזי עזב את חג'אז ופנה לעבר ירדן יחד עם כל השושלת ההאשמית בשנת 1924 לאחר שהמשפחה הובסה על ידי כוחותיו של אבן סעוד, ראש בית סעוד. באותה השנה הגיע ראזי לבגדאד והוכתר כנסיך כתר. ראזי הוכתר למלך עיראק לאחר מותו של אביו בדצמבר 1933. בסמוך לאחר מכן נישא לבת דודו, עאליה בנת עלי.

לאומנים פאן-ערבים התנגדו להשפעה הבריטית בעיראק, ולכן שלטונו של ראזי התאפיין במתחים בין האזרחים לצבא, אשר רצה לשלוט בממשלה. הוא תמך בגנרל בכר סדקי במהלך ההפיכה שלו, אשר החליפה את הממשלה האזרחית בממשלה צבאית. זו הייתה הפיכת החצר הראשונה בעולם הערבי.

ראזי נספה בשנת 1939 בתאונה מסתורית במכונית הספורט שנסע בה. יש המאמינים כי הוא נהרג בפקודתו של נורי א-סעיד. את מקומו כמלך עיראק תפס בנו פייסל השני, שהיה בן 4 כאשר הומלך.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:פוליטיקאים עיראקים
קטגוריה:מלכי עיראק
קטגוריה:הרוגי תאונות דרכים
קטגוריה:המשפחה ההאשמית
קטגוריה:עיראקים שנולדו ב-1912
קטגוריה:נפטרים ב-1939
נשים בירוק

שמורת עוז וגאו"ן
תנועת נשים בירוק ("נשים למען עתיד ישראל") היא תנועת ימין, אשר הוקמה על ידי מיכאל ורות מטר בשנת 1993, בעקבות הסכמי אוסלו. המוטו של התנועה הוא: "אהבה, מסירות ונאמנות לארץ ישראל". לתנועה סניפים בישראל, בארצות הברית ובקנדה. מנהיגות התנועה הן רות מטר, נדיה מטר ויהודית קצובר. התנועה נקראה "נשים בירוק", בשל הקמפיין של חבריה בשנות התשעים נגד החזרה לקו הירוק במסגרתו חבשו כובעים ירוקים.

==פעילות==
פעילויות התנועה כללו הפגנות מחאה נגד הסכמי אוסלו, החתמה על עצומה נגד הקמת מדינה פלסטינית והפצת סטיקרים וחומר הסברה לציבור. במהלך "מבצע חומת מגן" ולאחריו, התנדבו פעילות הארגון לעודד את חיילי צה"ל מול פעילות ארגון מחסום ווטש.

משנת 2013 מוציאה התנועה כתב העת ריבונות, העוסק בסוגיית הריבונות הישראלית בשטחי יהודה ושומרון. "ריבונות" מודפס במקביל בעברית, באנגלית, בצרפתית וברוסית.

לאחר חטיפת שלושת הנערים, הובילה התנועה את הקמת שמורת עוז וגאו"ן.

==הישגים==
*ב-1995 נאבקה התנועה בהצלחה בכוונת ממשלת רבין להעביר את השליטה "גבעת הדגן" שבאפרת מידי ישראל לידי הרשות הפלסטינית. בשנת 2009 קיבלה מטר תעודת הוקרה מראש מועצת אפרת על מאבקה זה.
*ב-2009 בעקבות פעילות התנועה, נפתח ליהודים כביש 398 (כביש עוקף זעתרה) מהר חומה לגוש עציון מזרח, שהיה סגור ליהודים עד אז.
*ב-2010 בעקבות פעילות התנועה, חזר צה"ל לאייש את בסיס שדמה שהיה נטוש, ובכך נמנעה השתלטות פלסטינית על השטח.

== קישורים חיצוניים ==
* 

* 
* [http://www.takdin.co.il/searchg/נשים%20למען%20עתיד%20ישראל%20נשים%20בירוק.html תביעות שהגישה התנועה]

==הערות שוליים==

קטגוריה:ארגוני ימין בישראל
קטגוריה:ארגוני נשים בישראל
קטגוריה:הסכסוך הישראלי-פלסטיני: ארגוני ימין ישראליים
קטגוריה:מפעל ההתנחלות
קטגוריה:פוליטיקאיות ישראליות
איגוד האופניים בישראל

איגוד האופניים בישראל הוא איגוד האחראי על קידום רכיבת אופניים בישראל, הן רכיבה תחרותית והן רכיבה עממית. האיגוד כפוף לחוקיו של ה-UCI, איגוד האופניים הבינלאומי. האיגוד מארגן מדי שנה את אליפות ישראל באופני הרים ואת אליפות ישראל באופני כביש.

==מטרות האיגוד==
* ארגון וקידום תחרויות האופניים.
* העלאת המודעות כלפי רכיבת על אופניים.
* הקמת מתקנים ייעודיים ופיתוח תשתיות ארציות.
* ארגון וקידום נבחרת ישראל בכל ענפי האופניים.
* ארגון מחנות אימונים לרוכבים.
*ניהול וקידום נבחרות ישראל והכנתם לתחרויות בינלאומיות

==מבנה האיגוד==
יושב ראש האיגוד וחברי ההנהלה נבחרים בבחירות במהלך האספה הכללית של נציגי הקבוצות החברות באיגוד, לפי מפתח של הישגי הקבוצות. לצד ההנהלה וחטיבות הכביש והשטח פועלות ועדות מקצועיות שונות המסייעות בקביעת נהלים,
חוקים ונורמות לתחרויות ולפעילויות השונות שהאיגוד יוזם, מפיק ושותף. מנכ"ל האיגוד אחראי להוציא לפועל את החלטות ההנהלה.

בשנות ה-80 כיהן כיו"ר האיגוד עו"ד ידין מכנס. 

החל ממרץ 2022 יושבת ראש האיגוד היא דפנה לנג.

==קישורים חיצוניים==
* 

* 
* 

==הערות שוליים==

קטגוריה:ישראל: ארגוני ספורט
קטגוריה:ישראל: אופניים
שארל דה לה ואלה פוסן

שארל דה לָה וָאלֵה פּוּסָן (בצרפתית: Charles Jean de la Vallée-Poussin; 14 באוגוסט 1866 - 2 במרץ 1962) היה מתמטיקאי בלגי.

ואלה פוסן זכור בעיקר בזכות ההוכחה שמצא למשפט המספרים הראשוניים, בשנת 1896. פוסן עסק באנליזה, ופתר בעיות חשובות במשוואות דיפרנציאליות ובתורת הקירובים. ספרו Cours d'analyse ("קורס באנליזה"), שהופיע בתחילת המאה ה-20, עסק באנליזה של פונקציות ממשיות, והיה מן הספרים המשפיעים ביותר בנושא זה באותה תקופה.

הוא עמד בראש המחלקה למתמטיקה באוניברסיטת לוון במשך למעלה מחמישים שנה, החל ב-1893. בשנת 1928 העניק לו אלברט מלך בלגיה את התואר 'ברון'.

==קישורים חיצוניים==

קטגוריה:מתמטיקאים בלגים

קטגוריה:בלגים שנולדו ב-1866
קטגוריה:בלגים שנפטרו ב-1962
אוניברסיטת שיקגו

אוניברסיטת שיקגו (באנגלית: University of Chicago) היא אוניברסיטת מחקר פרטית בשיקגו, אילינוי שבארצות הברית. היא נוסדה בשנת 1890 על ידי איל הנפט ג'ון ד. רוקפלר, ומדורגת כאחת האוניברסיטאות היוקרתיות והטובות בעולם (ARWU) בעשירייה הראשונה.

האוניברסיטה מורכבת מקולג' לתואר ראשון וארבע חטיבות מחקר לתארים מתקדמים, המכילות את כל תוכניות האוניברסיטה לתארים מתקדמים ואת הוועדות הבינתחומיות של האוניברסיטה. לאוניברסיטה יש שמונה בתי ספר מקצועיים. לאוניברסיטה קמפוסים ומרכזים נוספים בלונדון, פריז, בייג'ינג, דלהי והונג קונג, כמו גם במרכז העיר שיקגו.

חוקרי אוניברסיטת שיקגו מילאו תפקיד מרכזי בפיתוח של דיסציפלינות אקדמיות רבות, כולל כלכלה, משפטים, ביקורת ספרות, מתמטיקה, פיזיקה, דת, סוציולוגיה ומדע המדינה. במהלך המאה ה-20 קמו באוניברסיטה מספר תנועות אקדמיות רבות-השפעה, כגון אסכולת שיקגו בסוציולוגיה, אסכולת שיקגו באדריכלות, אסכולת שיקגו בספרות, אסכולת שיקגו בכלכלה ואסכולת שיקגו בניתוח מתמטי. מאמצי המחקר של האוניברסיטה כוללים ניהול של פרמילאב ו, כמו גם את (MBL). האוניברסיטה היא גם ביתה של הוצאת אוניברסיטת שיקגו, הוצאת האור האוניברסיטאית הגדולה ביותר בארצות הברית.

בין בוגרי וחוקרי האוניברסיטה נמנים 99 זוכי פרסי נובל, 20 זוכי המדליה הלאומית למדעי הרוח, 10 זוכי מדליית פילדס ו-4 זוכי פרס טיורינג.

האוניברסיטה חברה באיגוד האוניברסיטאות האמריקניות (AAU), באיגוד אוניברסיטאות המחקר (URA), בפורום מנהיגי האוניברסיטאות העולמי (GULF) ושותפה מייסדת בקונסורציום הבינלאומי של מיזם טלסקופ מגלן הענק (GMT).

== ארגון אקדמי ==
* (1892)
* (1856)
* ע"ש גרהם (1890)
* בית הספר למנהל עסקים ע"ש (1898)
* בית הספר למשפטים (1902)
* ע"ש (1920)
* ע"ש פריצקר (1927)
* ע"ש (1988)
* ע"ש פריצקר (2019)

== מדריך הסגנון של שיקגו ==

מדריך הסגנון של ההוצאה לאור של אוניברסיטת שיקגו (The Chicago Manual of Style; מכונה בקיצור Chicago או בראשי תיבות CMS) הוא מדריך כתיבה המספק כללי כתיבה וציטוט לכותבים באנגלית אמריקנית. ה-CMS פורסם לראשונה בשנת 1906, עד 1969, הפך ה-CMS למדריך המוביל.

==ראו גם==
* המכון האוריינטלי של אוניברסיטת שיקגו
* פולמוס לביבה – אוזן המן

==קישורים חיצוניים==

* 

* 

==הערות שוליים==

*
קטגוריה:אילינוי: אוניברסיטאות ומכללות
קטגוריה:ארצות הברית: אוניברסיטאות ומכללות פרטיות
קטגוריה:איגוד האוניברסיטאות האמריקניות
קטגוריה:איגוד אוניברסיטאות המחקר
קטגוריה:פורום מנהיגי האוניברסיטאות העולמי
היקף

היקף של צורה סגורה דו-ממדית הוא אורך העקומה שסוגרת אותה. באופן כללי, עבור קבוצה כלשהי במישור, אם השפה שלה ניתנת לתיאור כמסילה סגורה ופשוטה, ההיקף של הקבוצה יהיה אורך המסילה. היקף מסומן בדרך כלל באות P. 

כש[[קוטר המעגל שווה 1, היקפו שווה <math>\pi</math>.]]
המקרה הפשוט ביותר בו עוסקת הגאומטריה הוא המצולע בו ההיקף הוא סכום אורכי הצלעות המרכיבות אותו. במקרים מורכבים יותר, כמו במעגל או אליפסה, היקף הצורה מחושב על ידי חישוב ההיקפים של סדרת מצולעים שהולכת ומתקרבת לצורה הרצויה, כאשר היקף הצורה הוא הגבול של סדרת ההיקפים של המצולעים. 

אי-שוויון איזופרימטרי קובע שעבור כל הצורות הגאומטריות הסגורות בעלות שטח קבוע, ההיקף המינימלי מתקבל אצל המעגל, שם מעגל בעל רדיוס <math>r</math> ושטח <math>\pi \cdot r^2</math> הוא בעל היקף <math>2 \pi \cdot r</math> (כאשר <math>\pi</math> הוא הקבוע המתמטי פאי). אין צורה בעלת היקף מקסימלי עבור שטח נתון. למשל לכל שטח נתון ניתן לבנות מלבן שהיקפו 
גדול כרצוננו (על ידי הקטנת הרוחב והגדלת האורך). קיימות אפילו צורות סגורות בעלות היקף אינסופי ושטח סופי, לדוגמה הפרקטל פתית השלג של קוך (להרחבה ראו פרדוקס קו החוף).

==נוסחאות ==
עיגול: <math>2 \pi r = \pi d</math> (<math>r</math> שווה לרדיוס העיגול ו-<math>d</math> שווה לקוטר העיגול)

משולש: <math>a + b + c\,</math> (<math>a,b,c</math> הם שלוש צלעות המשולש, בלי סדר)

מלבן: <math>2(l+w)</math> (<math>l</math> ו-<math>w</math> הם אורך ורוחב המלבן בהתאמה)

==קישורים חיצוניים==

* 

קטגוריה:גאומטריה
פרשת נצבים

פָּרָשַׁת נִצָּבִים היא פרשת השבוע השמינית בספר דברים. לפי החלוקה לפרקים, היא מתחילה ב ומסתיימת ב. 

בפרשה משה פונה לעם ישראל, כולל הדורות הבאים, מצווה על הברית בין העם לאלוהים ומפציר בהם לשמור על הברית ולזכות לברכה. העם מצווה לפי הברית לשמור אמונים לאלוהים ולא לעבוד עבודה זרה, אם יעברו על הברית העונש על כך הוא גלות מארץ ישראל וצרות נוספות. משה אומר לעם שלאחר העונשים על הפרת הברית יחזרו בתשובה ואז ישובו לארצם ויזכו לברכה.

פרשת ניצבים נקראת תמיד בשבת שלפני ראש השנה. הפרשה פותחת את סדרת ארבע הפרשות האחרונות שבתורה - ניצבים, וילך, האזינו, וזאת הברכה - שהן גם ארבע הפרשות הקצרות ביותר בתורה. בשנים שבהן ראש השנה חל ביום חמישי או בשבת קוראים ביחד איתה את פרשת וילך.

==תוכן הפרשה==
===הברית עם ישראל===
הפרשה ממשיכה את נושא חידוש הברית בין עם ישראל ואלוהים בערבות מואב. לאחר שבפרשה הקודמת, כי תבוא, פורטו הברכות והקללות, בפרשה זו מודגש כי הברית חלה גם על העם כולו כיחידה אחת וגם על כל פרט ומשפחה בו:

ה' מזכיר את הקללות שיבואו על הארץ ועל כל דורות עם ישראל אם יחטאו.

===תשובה===
בהמשך מוצגת הדרך, שבה ניתן להתגבר על הצרות, אשר יבואו כעונש על הפרת המצוות, היא דרך התשובה. הכתוב מדגיש כי גם לאחר שעם ישראל יצא לגלות, הוא יוכל לחזור בתשובה ואז יזכה לקיבוץ גלויות. התורה מדגישה את פשטות קיום המצוות:

התורה מציגה בפני בני ישראל את הבחירה שעומדת בפניהם בין החיים והטוב בקיום המצוות ובין המוות והרע בהפרתן.

==מבנה הפרשה==
בפרשת נצבים יש 40 פסוקים, אשר מאוגדים בפרשיה אחת פתוחה ועוד 3 סתומות. הפרשה מכילה 2 סדרים, כאשר הפרשה מתחילה בתחילת סדר ומסתיימת באמצע סדר וזאת בניגוד לכך שהיא מתחילה באמצע פרק ומסתיימת בסוף פרק לפי החלוקה לפרקים.

==תאריכי הקריאה==
השבת בה קוראים את פרשת ניצבים יכולה לחול בארבעה תאריכים שונים.

יחד עם פרשת וילך:
*שנת זשה ושנת בחה, שנת בשה ושנת גכה - כ"ג באלול
*שנת השג ושנת זחג, שנת זשג ושנת בחג - כ"ה באלול
בנפרד
*שנת החא, שנת השא ושנת זחא - כ"ז באלול
*שנת הכז, שנת בשז ושנת גכז - כ"ח באלול

==הפטרה==
ההפטרה הבבלית המקורית של פרשת נצבים, הקשורה לפרשת השבוע, היא ב ("ויאסף יהושע") עד . הפטרה זו מתועדת במשנה תורה לרמב"ם, וכך נוהגים במנהג איטליה שנוהגים רק שלש הפטרות דנחמה.

אולם, בשאר הקהילות (חוץ מקהילות איטליה) החל בתקופת הראשונים התקבל מנהג לקרוא בשבתות לאחר תשעה באב סדרה של הפטרות העוסקות בנבואות נחמה ונקראות שבע דנחמתא. לכן, אין קוראים את הפטרת הפרשה, ובמקומה קוראים את ההפטרה השביעית משבע דנחמתא. מפטירים ב ("שוש אשיש") עד . התימנים מתחילים את ההפטרה פסוק אחד קודם.

==ראו גם==
* לא בשמיים היא

==קישורים חיצוניים==

==הערות שוליים==

*
ניצבים
1989 בקולנוע

== אירועים ==
* ספטמבר – חברת ההפקה סרטי קולומביה נמכרת לסוני

== סרטים שוברי קופות ==
#"באטמן", בבימויו של טים ברטון ובכיכובם של מייקל קיטון, ג'ק ניקולסון וקים בייסינג'ר
#"אינדיאנה ג'ונס ומסע הצלב האחרון", בבימויו של סטיבן ספילברג, ובכיכובו של האריסון פורד
#"נשק קטלני 2", בכיכובם של מל גיבסון ודני גלובר
#"תראו מי מדבר", בכיכובם של ג'ון טרבולטה, קירסטי אלי וברוס וויליס (שמדובב את מיקי התינוק)
#"מותק, הילדים התכווצו של חברת וולט דיסני
#"בחזרה לעתיד 2", בכיכובו של מייקל ג'יי פוקס
#"מכסחי השדים 2", בכיכובם של דן אקרויד וביל מארי
#"בת הים הקטנה"
#"הנהג של מיס דייזי", בכיכובם של מורגן פרימן וג'סיקה טנדי
#"הורים במשרה מלאה", בכיכובו של סטיב מרטין

== פרסים ==
פרס אוסקר:
:הסרט הטוב ביותר: "הנהג של מיס דייזי"
:הבמאי הטוב ביותר: אוליבר סטון ("נולד בארבעה ביולי")
:השחקן הטוב ביותר: דניאל דיי-לואיס ("כף רגלי השמאלית")
:השחקנית הטובה ביותר: ג'סיקה טנדי ("הנהג של מיס דייזי")
: השיר המקורי הטוב ביותר: Under the Sea ("בת הים הקטנה")
: הפסקול הטוב ביותר: "בת הים הקטנה"

== נולדו ==
* 9 בינואר – נינה דוברב, שחקנית קנדית ילידת-בולגריה
* 16 בפברואר – אליזבת אולסן, שחקנית אמריקאית
* 5 במרץ – סטרלינג נייט, שחקן וזמר
* 5 באפריל – לילי ג'יימס, שחקנית אנגלית
* 18 במרץ – לילי קולינס, שחקנית אמריקאית-בריטית ממוצא יהודי
* 14 ביוני – לוסי הייל, שחקנית, וזמרת אמריקאית
* 27 ביוני – מתיו לואיס, שחקן בריטי
* 11 ביולי – דייוויד הנרי, שחקן אמריקאי
* 23 ביולי – דניאל רדקליף, שחקן בריטי 
* 5 בספטמבר – קתרינה גרהאם, שחקנית אמריקאית-יהודייה, ילידת-שווייץ 
* 1 באוקטובר – ברי לארסון, שחקנית אמריקאית 
* 4 באוקטובר – דקוטה ג'ונסון, שחקנית אמריקאית 

== נפטרו ==
* 26 באפריל – לוסיל בול, שחקנית קולנוע וטלוויזיה ("לוסי אהובתי") 
* 11 ביולי – לורנס אוליבייה, שחקן 
* 16 בדצמבר – לי ואן-קליף, שחקן ("הטוב, הרע והמכוער")

== סרטים נוספים ==

*"המצולות"
*"ההרפתקה המצוינת של ביל וטד"
*"לנצח"
*"ללכת שבי אחריו"
*"רישיון להרוג"
*"מלחמת רוז ברוז"
*"כשהארי פגש את סאלי"
*"סיפורי ניו יורק"
*"סינמה פרדיסו"
*"גלורי"
*"כף רגלי השמאלית"
*"סוף שבוע אצל ברני"
*"הנרי החמישי"

== ראו גם ==
*1988 בקולנוע 
*1989
*1990 בקולנוע
*שנים בקולנוע
*סרט קולנוע

== קישורים חיצוניים ==

* [http://www.imdb.com/year/1989/ שנת 1989] במסד-הנתונים הקולנועיים IMDb
אנליזה ממשית

האנליזה הממשית (Real analysis) היא תחום באנליזה מתמטית העוסק במחקר של פונקציות ממשיות. אלו פונקציות המקבלות ערכים ממשיים ומחזירות ערכים ממשיים, כדוגמת <math>\ f(x)=x^2</math> או <math>\ f(x)=\sin(x)</math> ובאופן כללי כל פונקציה מהצורה <math>f: U \rightarrow V</math> כאשר U ו-V תתי קבוצות של <math>\mathbb{R}</math> (או כולו) 
איור של פונקציית דריכלה
ברמה הבסיסית של המחקר, מסתפקים בחשבון הדיפרנציאלי והאינטגרלי לטיפול בפונקציות ממשיות, אך ניתן לתת דוגמאות בהן כלים של האנליזה האלמנטרית כושלים. למשל, אם נתייחס לפונקציה:

<math> D(x)=\left\{\begin{matrix} 1, & x \in \mathbb{R} \setminus \mathbb{Q} \\ 0, & x \in \mathbb{Q}
\end{matrix}\right. </math>

פונקציה זו, שנקראת פונקציית דיריכלה בעלת תכונות מיוחדות, אחת מהן היא שהפונקציה אינה רציפה באף אחת מנקודות הישר וכמו כן אין אפשרות לחשב את ערך האינטגרל שלה בקטע <math> [0,1] </math>. אך חקירת פונקציה זו אינה שונה מחקירתה של כל פונקציה אחרת, ולכן קם הצורך לפתח כלים מתקדמים יותר בהשוואה לאינטגרל רימן למשל.

במסגרת האנליזה הממשית מתקבלת הרחבה של מושג האינטגרל והנגזרת - כך שיהיו שימושיים עבור פונקציות ממשיות כדוגמת פונקציית דיריכלה, או פונקציית המדרגות של קנטור. בהתבסס על תאוריה של תורת המידה מוגדר אינטגרל לבג שהוא מאבני היסוד של האנליזה הממשית המודרנית.

== ראו גם ==

* שדה המספרים הממשיים
* תורת המידה
* מידת לבג
* אינטגרל לבג
* כמעט בכל מקום

==קישורים חיצוניים==
* 

קטגוריה:ערכים שבהם תבנית בריטניקה אינה מתאימה
קטגוריה:מספרים ממשיים
קטגוריה:אנליזה מתמטית
פונקציה ממשית

פונקציה ממשית היא פונקציה שהטווח שלה הוא קבוצת המספרים הממשיים. לעיתים קרובות דורשים גם שתחום ההגדרה שלה יהיה המספרים הממשיים.

== תכונות ==
תורת הפונקציות הממשיות קרויה אנליזה ממשית, והיא כוללת את החשבון הדיפרנציאלי והאינטגרלי. תכונות מרכזיות של פונקציות הנחקרות בתורה זו כוללות חסימות, מונוטוניות, רציפות, גזירות ואנליטיות.

האנליזה הממשית מכירה במשפחות של פונקציות ממשיות. אם I הוא קטע ממשי, מסמנים ב-<math>D^n(I)</math> את מרחב הפונקציות הממשיות המוגדרות על I, וגזירות n פעמים; וב-<math>C^n(I)</math> את מרחב הפונקציות הממשיות המוגדרות על I, וגזירות n פעמים כך שהנגזרת ה-n-ית רציפה. הגדרה דומה אפשרית גם כאשר מדובר בהתנהגות בנקודה (כאשר הפונקציות מוגדרות בסביבה פתוחה שלה). המרחבים מקוננים זה בזה: <math>C^{\infty} \subset \cdots \subset C^2 \subset D^2 \subset C^1 \subset D^1 \subset C^0</math>, כאשר <math>C^\infty</math> הוא מרחב הפונקציות הגזירות אינסוף פעמים (אלו נקראות פונקציות חלקות).

== דוגמאות ==
* פולינומים כגון <math>f(x)=x^2 </math>.
* סינוס: <math>f(x) = \sin x </math>.
* <math>f(x) = e^x</math>, פונקציית האקספוננט רציפה וגזירה אינסוף פעמים בכל הישר הממשי, בפרט <math>\frac{\mathrm{d}}{\mathrm{d}x} f(x) = \frac{\mathrm{d}}{\mathrm{d}x} e^x = e^x</math>.
* הפונקציה <math>f(x) = 1/x^2</math> מוגדרת בכל מקום בישר הממשי פרט ל-<math>x=0</math>. הפונקציה איננה חסומה בכל סביבה מנוקבת של נקודה זו.
* פונקציית דיריכלה.

==קישורים חיצוניים==

* 

*
קטגוריה:חשבון אינפיניטסימלי
ממשית
גדנ"ע אוויר

גדנ"ע אוויר הוא ארגון של חיל האוויר הישראלי, שמטרתו לקרב בני נוער לנושאי תעופה וחיל האוויר. הגדנ"ע הוקם בשנת 1950 תחת השם "גדודי נוער תעופתיים", ופועל עד היום, אם כי במסגרת אחרת.

==פעילות גדנ"ע אוויר בעבר==
פייפר, 1951]]
סמליל קודם של גדנ"ע אוויר
הפעילות התקיימה במועדונים, בהם ההדרכה התבצעה במשולב על ידי שני מדריכים מחיל האוויר בעזרתם של גדנ"עים (חניכי גדנ"ע) בוגרים שנקראו בשם "פלס". בחופשות הלימודים נערכו פעילויות גם בבסיסי חיל האוויר בקיץ היה מחנה בן שבועיים והמגורים היו באוהלים עם אווירה צבאית ושמירות. במהלך ארבע שנות הפעילות בגדנ"ע אוויר החניכים עברו שיעורים בנושאי התעופה השונים ומורשת הקרב של חיל האוויר, בנו טיסנים והטיסו אותם, דואים בדאונים 
כאשר טייס חיל האוויר במילואים יושב גם הוא בדאון, אחרי 12 טיסות יקבלו כנפי דאיה, והמצטיינים שבהם יצאו למשלחת בחו"ל או הופנו על ידי התנועה למיונים ראשוניים לתפקיד "מטיס חוץ".
בהמשך התקבלו החניכים להמשך בחיל האוויר, בתקופה שבה חיל האוויר היה חיל מוביל ונחשק ורק מעטים זכו להיכנס לחיל.

פעילות הגדנ"ע הלכה והצטמצמה מאז שנות ה-90. בשנת 2008 הוחלט כי פעילות הגדנ"ע תתקיים רק לשוחרי חיל האוויר (תלמידים אשר לומדים בבתי ספר של חיל האוויר). בשנת 2011 הופסקה הפעילות על מנת לבחון מחדש ולקראת שנת 2012 החלה המתכונת החדשה.

== פעילות הגדנ"ע במאה ה-21 ==
הפעילות עם בני הנוער במסגרת הגדנ"ע עודכנה והותאמה ברוח התקופה, אך המטרה נותרה בעינה, כמו בימי התהילה בהם פעלה מעט לאחר קום המדינה:  לגעת בפרט, לגעת בקהילה ולגעת בחיל האוויר והחלל. המסלולים מיועדים לתלמידים בטווח הגילאים 18-15, ומחולקת למסלולים.

=== מסלול מלא ===
המסלול כולל בתוכו ארבעה מפגשים אשר מתקיימים בפריסה של שנה-שנתיים ובמהלכם מתקיימים ימי הדרכה בבית חיל האוויר בהרצליה. בתום ארבעת המפגשים מתרחשת סדרת גדנ"ע אוויר; סדרה בת ארבעה ימים בהם מבקרים התלמידים בבסיסי החיל, משתתפים בפעילות מורשת, סימולטור, יום דאייה וחווים אווירה צבאית (לינה באוהלי טירוני מערך ההגנ"א ואכילה בחדר האוכל בבסיס ביסל"א יחד עם חיילי הבסיס ולבישת מדי ב' לכל אורך סדרת הגדנ"ע).

=== מסלול מקוצר-שוחרים ===
המסלול מיועד לשוחרי חיל האוויר (תלמידים אשר לומדים בבתי ספר שמשויכים לחיל האוויר) וכולל יום הדרכה אחד בבית חיל האוויר בהרצליה.

==קישורים חיצוניים==
* 
* [http://iafc.org.il/%D7%9E%D7%A8%D7%9B%D7%96-%D7%9E%D7%95%D7%A8%D7%A9%D7%AA-%D7%95%D7%AA%D7%A2%D7%95%D7%A4%D7%94-2/%D7%92%D7%93%D7%A0%D7%A2-%D7%90%D7%95%D7%95%D7%99%D7%A8/ גדנ"ע אוויר-עמותת "בית חיל האוויר"], באתר בית חיל האוויר 

קטגוריה:גיוס לצה"ל
קטגוריה:יחידות חיל האוויר הישראלי
קטגוריה:גדנ"ע
קטגוריה:נוער בישראל
1988 בקולנוע

== אירועים ==
*מייקל ג'קסון מופיע בסרטו הראשון, "סהרורי" (Moonwalker)

== סרטים שוברי קופות ==

#"איש הגשם" בכיכובם של דסטין הופמן וטום קרוז
#"מי הפליל את רוג'ר ראביט?"
#"מגלה את אמריקה", בכיכובו של אדי מרפי
#"ביג", בכיכובו של טום הנקס
#"תאומים" בכיכובם של ארנולד שוורצנגר ודני דה ויטו
#"קרוקודיל דנדי 2"
#"קוקטייל", בכיכובו של טום קרוז
#"מת לחיות" בכיכובו של ברוס ויליס
#"האקדח מת מצחוק: מתוך תיקי מחלק משטרה!", בכיכובו של לזלי נילסן
#"אוליבר וחבורתו"

== פרסי אוסקר ==
*הסרט הטוב ביותר: "איש הגשם"
*הבמאי הטוב ביותר: בארי לוינסון ("איש הגשם")
*השחקן הטוב ביותר: דסטין הופמן ("איש הגשם")
*השחקנית הטובה ביותר: ג'ודי פוסטר ("הנאשמים")

== נולדו ==
* 27 במרץ – ברנדה סונג, שחקנית
* 10 באפריל – היילי ג'ואל אוסמנט, שחקן
* 24 באוגוסט – רופרט גרינט, שחקן

== נפטרו ==

== סרטים אחרים ==
*"ביטלג'וס", בבימויו של טים ברטון
*"משחק ילדים"
*"מלחמות השחקים", בכיכובו של דולף לונדגרן
*"דג ושמו וונדה", בכיכובם של ג'ון קליז, קווין קליין וג'יימי לי קרטיס
*"מרדף חצות" בכיכובם של רוברט דה נירו וצ'ארלס גרודין
*"מיסיסיפי בוערת" בכיכובם שלג'ין הקמן, וילם דפו ופרנסס מקדורמנד
*"נערה עובדת", בכיכובם של האריסון פורד ומלאני גריפית'
*"קוקון 2: החזרה"
*"בלוז לקיץ"- הסרט האחרון בסדרת סרטי אסקימו לימון המקורית
*"יחסים מסוכנים" בכיכובם של ג'ון מלקוביץ', גלן קלוז, מישל פייפר ואומה תורמן
*"צירי לידה", בכיכובו של קווין בייקון
*"בועת ההרס", רימייק בבימויו של צ'אק ראסל לסרט "הבועה" (1958) בכיכובו של סטיב מקווין.
*"היירספריי" – בכיכובם של ריקי לייק, דיוויין ודבי הארי.
*"מלכות הכיתה" – סרט קומדיה שחורה בכיכובם של כריסטיאן סלייטר ווינונה ריידר.

== ראו גם ==
*1987 בקולנוע 
*1988
*1989 בקולנוע
*שנים בקולנוע
*סרט קולנוע

== קישורים חיצוניים ==

* [http://www.imdb.com/year/1988/ שנת 1988] במסד-הנתונים הקולנועיים IMDb
1987 בקולנוע

== אירועים ==
* 9 במאי – טום קרוז נושא לאישה את מימי רוג'רס
* 21 בנובמבר – ברוס ויליס נושא לאישה את דמי מור

== סרטים שוברי קופות ==
#"שלושה גברים ותינוקת"
#"חיזור גורלי", בכיכובם של מייקל דאגלס וגלן קלוז
#"השוטר מבוורלי הילס 2", בכיכובו של אדי מרפי
#"בוקר טוב, וייטנאם", בכיכובו של רובין ויליאמס
#"מוכת ירח", בכיכובם של שר וניקולס קייג'
#"הבלתי משוחדים", בכיכובם של קווין קוסטנר ושון קונרי
#"סוד ההצלחה שלי", בכיכובו של מייקל ג'יי פוקס
#"מעקב צמוד", בכיכובו של ריצ'רד דרייפוס
#"נשק קטלני", בכיכובם של מל גיבסון ודני גלובר
#"המכשפות מאיסטוויק", בכיכובם של ג'ק ניקולסון, מישל פייפר, שר וסוזן סרנדון

== פרסי אוסקר ==
*הסרט הטוב ביותר: "הקיסר האחרון"
*הבמאי הטוב ביותר: ברנרדו ברטולוצ'י ("הקיסר האחרון")
*השחקן הטוב ביותר: מייקל דאגלס ("וול סטריט")
*השחקנית הטובה ביותר: שר ("מוכת ירח")

== נולדו ==
* 7 בספטמבר – אוון-רייצ'ל ווד, שחקנית
* 22 בספטמבר – טום פלטון, שחקן
* 28 בספטמבר – הילרי דאף, שחקנית וזמרת
* 18 באוקטובר – זאק אפרון, שחקן

== נפטרו ==
* 15 בינואר – ריי בולג'ר, שחקן, זמר ורקדן
* 3 במרץ – דני קיי, שחקן
* 14 במאי – ריטה הייוורת, שחקנית
* 22 ביוני – פרד אסטר, שחקן, זמר ורקדן
* 17 באוגוסט – שייקה אופיר, שחקן ובמאי
* 28 באוגוסט – ג'ון יוסטון, במאי

== סרטים אחרים ==
*"בייבי אריזונה" של האחים כהן בכיכובם של ניקולס קייג' והולי האנטר
*"משדרים חדשות"
*"מטאל ג'אקט"
*"כרס של ארכיטקט"
*"רובוקופ (סרט, 1987)"
*"סופרמן 4: השאיפה לשלום"
*"נשואה לשניים", בכיכובם של קורט ראסל וגולדי הון
*"נקמת היורמים 2", בכיכובה של קורטני תורן-סמית
*"שיגעון בחלל", בבימויו של מל ברוקס
*"הנסיכה הקסומה"
*"מלאכים בשמי ברלין"
*"שם המשחק (סרט, 1987)"
*"אדי מרפי: בגסות"
*"ריקוד מושחת"
*"ימי הרדיו"

== ראו גם ==
*1986 בקולנוע
*1987
*1988 בקולנוע
*שנים בקולנוע
*סרט קולנוע

== קישורים חיצוניים ==

* [http://www.imdb.com/year/1987/ שנת 1987] במסד-הנתונים הקולנועיים IMDb
אנרי הראשון, מלך צרפת

אנרי הראשון (צרפתית: Henri I<sup>er</sup>; 4 במאי 1008 – 4 באוגוסט 1060), בן לשושלת הקאפטינגים, מלך על צרפת מ-1031 עד מותו.

== חייו ==
אנרי היה בנם של רובר השני מלך צרפת ושל קונסטנס מארל (973–1032). הוא היה דוכס בורגונדיה מ-1016 עד 1032, כאשר העביר דוכסות זו לרשותו של אחיו רובר. אחרי מותו של איג, אחיו הבכור, הפך אנרי שותף לכתר עם אביו, ונמשח בכנסייה של ריימס ב-14 במאי 1027. ב-1031, אחרי מות אביו, המלך רובר השני, אנרי ירש את הכתר בשם אנרי הראשון. ב-1043 הוא נשא לאישה את מטילדה מפריזייה, בתו של קונראד השני, קיסר האימפריה הרומית הקדושה, אך היא נפטרה כעבור שנה. ב-19 במאי 1051 המלך אנרי הראשון נשא לאישה את אן מקייב (1024–1075), בתו של ירוסלב הראשון, נסיך קייב, שילדה לו ארבעה ילדים.

החלטתו של המלך רובר השני לשתף את אנרי בכתר גרמה לזעזועים בממלכה. המלכה קונסטנס הגנה על זכויותיו של רובר, בנה השלישי. לפני מותו של אביהם ב-1031, האחים אנרי ורובר הגיעו להסכמה ביניהם. אך מיד אחרי שאנרי עלה על כס המלכות, היה עליו לעמוד בפני מזימותיה של אמו. היא ארגנה נגדו קבוצה של אצילים שכללה את אודו, דוכס בלואה ושמפנייה. קבוצה זו הצליחה לכבוש את העיר סנס שבצפון בורגונדיה, ולאלץ את אנרי הראשון להימלט אל נחלותיו של רובר, דוכס נורמנדיה שנשאר נאמן למלך. בקיץ של 1032 המלך שם מצור על העיר סנס, שבה התבצרו אחיו רובר והדוכס אודו. במשא ומתן בין הצדדים הלוחמים, ויתר רובר על טענתו לכתר, ובתמורה קיבל את דוכסות בורגונדיה. המלך המשיך במלחמתו נגד אודו, דוכס בלואה ושמפנייה. כדי לבלום את כוחותיו של אודו, המלך כרת ברית עם קונראד השני, קיסר האימפריה הרומית הקדושה. ב-1037 נפטר אודו, אך בניו אטיין ותיבו המשיכו במלחמה. רק ב-1044 הצליח המלך להתגבר עליהם.

כתמורה לנאמנותו של רובר, דוכס נורמנדיה, העניק לו אנרי את אזור הגבול של ממלכתו עם דוכסות נורמנדיה. עם מותו של רובר הראשון, דוכס נורמנדיה, בנו ויליאם (ויליאם הכובש לעתיד), נהנה מתמיכתו של המלך, שעזר לו לדכא מרד של אצילי נורמנדיה. אך מקץ מספר שנים פלש המלך עם צבאו לנורמנדיה, בעזרתו של ג'ופרי השני דוכס אנז'ו, שהיה אויבו של ויליאם דוכס נורמנדיה. ב-1054 וב-1058, המלך ובן בריתו נחלו מפלות מידי ויליאם שהוכיח את כוחו. המלך אנרי הראשון נפטר ב-1060, ובנו בכורו פיליפ, שהיה בן שמונה שנים בלבד, ירש את הכתר בשם פיליפ הראשון.

==ילדיו==

* פיליפ (1052 - 1108)
* רובר (1054 - 1063)
* אמה (1055 - 1109)
* איג (1057 - 1102)

==קישורים חיצוניים==

* 
* 

קטגוריה:השושלת הקפטינגית
קטגוריה:מלכי צרפת מהמאה ה-11
קטגוריה:ילידי 1008
קטגוריה:נפטרים ב-1060
1986 בקולנוע

== אירועים ==
*ארנולד שוורצנגר ומריה שרייבר נישאים.

== סרטים שוברי קופות ==

#"אהבה בשחקים", בכיכובו של טום קרוז
#"קרוקודיל דנדי"
#"פלאטון", בכיכובם של וילם דפו, צ'ארלי שין וג'וני דפ 
#"קראטה קיד 2"
#"מסע בין כוכבים 4: השיבה הביתה"
#"בחזרה ללימודים", בכיכובו של רודני דיינג'רפילד
#"שובו של הנוסע השמיני", בכיכובה של סיגורני ויבר
#"ילד הזהב", בכיכובו של אדי מרפי
#"חטיפה נעימה"
#"שמתי ברז למורה", בכיכובו של מתיו ברודריק

== פרסי אוסקר ==
*הסרט הטוב ביותר: "פלאטון"
*הבמאי הטוב ביותר: אוליבר סטון ("פלאטון")
*השחקן הטוב ביותר: פול ניומן ("צבע הכסף")
*השחקנית הטובה ביותר: מרלי מטלין ("ילדים חורגים לאלוהים")

== נולדו ==
* 24 בינואר – מישה ברטון, שחקנית
* 14 בפברואר – טיפאני ת'ורנטון, שחקנית וזמרת
* 25 בפברואר – אוליבר וג'יימס פלפס, שחקנים תאומים
* 22 באפריל – אמבר הרד, שחקנית אמריקאית
* 13 במאי – רוברט פטינסון, שחקן קולנוע אנגלי
* 16 במאי – מייגן פוקס, שחקנית אמריקאית
* 11 ביוני – שיה לה-באף, שחקן אמריקאי
* 13 ביוני – מרי קייט ואשלי אולסן, שחקניות אמריקאיות
* 13 ביוני – קאט דנינגס, שחקנית קולנוע וטלוויזיה אמריקאית
* 2 ביולי – לינדזי לוהן, שחקנית וזמרת
* 10 בנובמבר – ג'וש פק, שחקן יהודי-אמריקאי ("דרייק וג'וש")

== נפטרו ==
* 14 בינואר – דונה ריד, שחקנית אמריקאית (נולדה ב-1921)
* 10 במרץ – ריי מילאנד, שחקן בריטי (נולד ב-1907)
* 30 במרץ – ג'יימס קאגני, שחקן אמריקאי (נולד ב-1899)
* 23 באפריל – אוטו פרמינגר, במאי אמריקאי ממוצא אוסטרי (נולד ב-1906)
* 13 ביוני – בני גודמן, מוזיקאי ושחקן אמריקאי (נולד ב-1909)
* 25 ביולי – וינסנט מינלי, במאי אמריקאי (נולד ב-1903)
* 28 בנובמבר – קרי גרנט, שחקן אמריקאי (נולד ב-1904)
* 29 בדצמבר – אנדריי טרקובסקי, במאי סובייטי (נולד ב-1932)

== סרטים אחרים ==
*"קטיפה כחולה", בבימויו של דייוויד לינץ'
*"חנה ואחיותיה"
*"הרפתקאותיו של סופר בלש"
*"זהירות הבית מתפרק", בכיכובו של טום הנקס
*"תקלה מופלאה"
*"תשעה וחצי שבועות של שכרון חושים" בכיכובם של מיקי רורק וקים בייסינגר
*"אני והחבר'ה"
*"איש הנצח"
*"המבוך"
*"שם הוורד" בכיכובו של שון קונרי
*"בטי בלו"

== ראו גם ==
*1985 בקולנוע 
*1986
*1987 בקולנוע
*שנים בקולנוע
*סרט קולנוע

== קישורים חיצוניים ==

* [http://www.imdb.com/year/1986/ שנת 1986] במסד-הנתונים הקולנועיים IMDb
קוואסקי נינג'ה 500R

קוואסקי GPZ500S
קוואסקי נינג'ה 500R - המוכר גם כ־GPZ500S (תחת שם זה שווק האופנוע בישראל) EX500 ,ZZ-R500 - הוא אופנוע בנפח 498 סמ"ק. דגם זה מיוצר על ידי קוואסקי מ-1987 עד 2009. אופנוע זה נחשב כאופנוע לרוכבי ספורט מתחילים, אך ביצועיו ניכרים. עיצוב האופנוע עודכן ב־1994 ונותר בעיקרו של דבר בלי שינוי מאז.

אף על פי שלאופנוע מראה ספורטיבי, הוא מציע מצב ישיבה זקוף, סטנדרטי יותר, עם נוחות וורסטיליות רבה יותר. האופנוע מעניק שילוב של ביצועים ומחיר נמוך, דבר שהפך אותו לאהוב בקרב רוכבים חדשים ורוכבים מנוסים בעלי תקציב נמוך. 

בהינתן שהאופנוע היה האופנוע הנמכר ביותר של קוואסקי מספר שנים, הוא הפך להיות פלטפורמה פופולרית למרוצי כביש, עם חלקי חילוף זמינים וזולים. 

שילדת ה-GPZ בנויה בתצורת עריסת פלדה. המנוע שמפיק הספק של 59.1 כוחות סוס הוא בעל שני צילינדרים לרוחב והזנת דלק בעזרת זוג מאיידים. למנוע משודכת תיבת הילוכים ידנית בעלת שישה הילוכים והעברת הכוח מתבצעת באמצעות שרשרת. מהירותו המרבית של האופנוע 180 קילומטר לשעה וזמן התאוצה מעמידה ל-100 קילומטר לשעה הוא 3.76 שניות.

גרסאות מעט שונות של מנוע ה-GPZ, בעלות הספק נמוך יותר, שימשו בדגמים אחרים של קוואסקי כגון ER-5 (אופנוע כביש עירום ובעל רכיבים בסיסיים), KLE500 (אופנוע דו שימושי) ו-EN500 (אופנוע קאסטום).

==נתונים טכניים==

{| class="wikitable"
|-
! דגם !! 500R (מודל שנת 2009)
|-
| שנה || 2009-1987 
|-
| מנוע || 4 פעימות, 2 צילינדרים מקבילי, קירור נוזלי
|-
| נפח || 498 סמ"ק 
|-
| הספק || 59.1 כ"ס 
|-
| קוטר קדח/מהלך בוכנה || 58/74 מ"מ 
|-
| יחס דחיסה || 10.8:1
|-
| הילוכים || 6 
|-
| אורך || 2,096 מ"מ 
|-
| משקל || 199 ק"ג 
|-
| מכל דלק || 15.9 ליטר 
|-
| בסיס גלגלים || 1,435 מ"מ 
|-
| גובה מושב || 775 מ"מ 
|-
| צמיג קדמי || 110/70-17 
|-
| צמיג אחורי || 130/70-17 
|}

==לקריאה נוספת==
<DIV dir=ltr>
*Kawasaki EX500 (GPZ500S)'87 to '99, ER500 (ER-5) '97 to '99, 
</DIV>

==קישורים חיצוניים==

* 
* [https://web.archive.org/web/20131029190327/http://www.kawasaki.com/Products/product-specifications.aspx?id=315 האופנוע באתר קוואסקי] באנגלית

קטגוריה:אופנועי ספורט
קטגוריה:כלי רכב שהושקו ב-1987
1985 בקולנוע

== אירועים ==
== סרטים שוברי קופות ==

#"בחזרה לעתיד", בכיכובו של מייקל ג'יי פוקס
#"רמבו 2", בכיכובו של סילבסטר סטאלון
#"רוקי 4", בכיכובו של סילבסטר סטאלון
#"הצבע ארגמן", בבימויו של סטיבן ספילברג, בכיכובם של וופי גולדברג ודני גלובר
#"זיכרונות מאפריקה", בכיכובם של מריל סטריפ ורוברט רדפורד
#"קוקון", בבימויו של רון הווארד
#"אוצר הנילוס" בכיכובו של מייקל דאגלס
#"העד", בכיכובו של האריסון פורד
#"גוניס"
#"מרגלים שכמונו"

== פרסי אוסקר ==
*הסרט הטוב ביותר: "זיכרונות מאפריקה"
*הבמאי הטוב ביותר: סידני פולאק ("זיכרונות מאפריקה")
*השחקן הטוב ביותר: ויליאם הרט ("נשיקת אשת העכביש")
*השחקנית הטובה ביותר: ג'רלדין פייג' ("המסע אל האושר")

== נולדו ==
* 26 במרץ – קירה נייטלי, שחקנית
* 30 באפריל – גל גדות, שחקנית ודוגמנית ישראלית
* 12 ביוני – דייב פרנקו, שחקן יהודי-אמריקאי, אחיו הצעיר של השחקן ג'יימס פרנקו
* 2 ביולי – אשלי טיסדייל, שחקנית וזמרת
* 9 באוגוסט – אנה קנדריק, זמרת ושחקנית אמריקאית
* 3 בדצמבר – אמנדה סייפריד, שחקנית וזמרת אמריקאית

== נפטרו ==
* 30 בספטמבר – סימון סיניורה, שחקנית צרפתית (נולדה ב-1921)
* 2 באוקטובר – רוק הדסון, שחקן אמריקאי, (נולד ב-1925)
* 10 באוקטובר – יול ברינר, שחקן אמריקאי, (נולד ב-1915)
* 10 באוקטובר – אורסון ולס, שחקן ובמאי אמריקאי, (נולד ב-1915)
* 31 בדצמבר – ריקי נלסון, שחקן וזמר אמריקאי, (נולד ב-1940)
* 31 בדצמבר – סם שפיגל, מפיק אמריקאי, (נולד (1901)

== סרטים אחרים ==
*"שורת המקהלה"
*"מועדון ארוחת הבוקר", בבימויו של ג'ון יוז 
*"מה ראו עיני החתול"
*"קומנדו", בכיכובו של ארנולד שוורצנגר
*"נערות רק רוצות לכייף", בכיכובם של שרה ג'סיקה פרקר והלן האנט
*"ראן", בבימויו של אקירה קורוסאווה
*"שואה", סרטו של הבמאי קלוד לנצמן
*"מסע העסקים של אבא", בבימויו של אמיר קוסטוריצה
*"עוברת אורח", בבימויה של אנייס וארדה ובכיכובה של סנדרין בונר
*"משימה לשוטרים מתחילים"
*"רצח בעיניים", סרט ג'יימס בונד בכיכובם של רוג'ר מור ודולף לונדגרן
*"ברזיל"
* "הקדירה השחורה"
* "מקס הזועם: כיפת הרעם"
* "הרמז" בבימויו של ג'ונת'ן לין

== ראו גם ==
*1984 בקולנוע 
*1985
*1986 בקולנוע
*שנים בקולנוע
*סרט קולנוע

== קישורים חיצוניים ==

* [http://www.imdb.com/year/1985/ שנת 1985] במסד-הנתונים הקולנועיים IMDb
אריזונה קרדינלס

אריזונה קרדינלס (באנגלית: Arizona Cardinals) היא קבוצת פוטבול אמריקאית מליגת ה-NFL שבסיסה בעיר גלנדייל, הסמוכה לפיניקס שבמדינת אריזונה. הקרדינלס נוסדה בשנת 1898 בעיר שיקגו בשם שיקגו קרדינלס והיא הקבוצה המקצוענית הוותיקה ביותר, וממייסדות ליגת ה-NFL. כינוי הקבוצה וסמלה על שם ציפור השיר הקרדינל. 

הקבוצה זכתה פעמיים באליפות ליגת ה-NFL (טרם האיחוד עם ה-AFL), בשנים 1925 וב-1947. היא העפילה פעם אחת לסופרבול, בעונת 2008 (סופרבול XLIII) בו נוצחה על ידי פיטסבורג סטילרס. 

ב-1960 עברה הקבוצה לסנט לואיס שבמיזורי ונקראה סנט לואיס קרדינלס. ב-1988 עברה לאריזונה, שיחקה תחילה בטמפי ונקראה פיניקס קרדינלס. משנת 1994 נקראת בשמה הנוכחי ומשנת 2006 משחקת באצטדיון בעיר גלנדייל, אשר שינה את שמו בשנת 2018 לאצטדיון "סטייט פארם". 

==קישורים חיצוניים==

* 
* 

*
קטגוריה:גלנדייל (אריזונה): מועדוני ספורט
אטלנטה פלקונס

אטלנטה פלקונס (באנגלית: Atlanta Falcons - בזי אטלנטה) היא קבוצת פוטבול אמריקאית מהעיר אטלנטה במדינת ג'ורג'יה שבארצות הברית. הפלקונס משחקים בבית ה-NFC דרום של ליגת הפוטבול הלאומית (NFL). ארגון אטלנטה פלקונס הוקם ב-30 ביוני 1965 כאשר קומישינר ה NFL פיט רוזל העניק את בעלות הקבוצה לרנקין סמית. בחירת הדראפט הראשונה של אטלנטה והכללית בדראפט 1966 הייתה הליינבקר טומי נוביס ובכך הפכה אותו לשחקן הראשון בהיסטוריה של המועדון. הקבוצה נמצאת כיום תחת בעלותו של איש העסקים ארתור בלאנק שבבעלותו עוד שלוש קבוצת ספורט נוספות בעיר.

לפלקונס קבוצת מעודדות הקרויה בפשטות "מעודדות אטלנטה פלקונס", ובז קמע בשם פרדי פאלקון.

==רקע==
עונתה הראשונה של הקבוצה הייתה 1966 וב-1 באוגוסט אותה השנה שיחקה את המשחק הראשון שלה (במשחקי טרום העונה) בו היא הפסידה לפילדלפיה איגלס. לאחר שהפסידה את תישעת משחקיה הראשונים, ניצחה הקבוצה את ניו יורק ג'איינטס במשחק חוץ ובכך זכתה בניצחונה הראשון, אטלנטה סיימה את שנות ה-60 עם 12 ניצחונות בלבד.

אטלנטה שיחקה בפעם הראשונה במשחק המרכזי של המחזור (משחק הפוטבול של יום שני) בשנת 1970, למרות שסיימה את העונה במאזן שלילי. שנת 1971 הייתה השנה בה אטלנטה הצליחה לראשונה להשיג מאזן חיובי במהלך העונה. בשנת 1978 הגיעה הקבוצה להישג הממשי ראשון, העפלה לפלייאוף. רק שלוש עשרה שנים לאחר הקמת המועדון.

בשנת 1998, הגיעה הקבוצה להישג השיא שלה, כאשר הקוורטרבק כריס צ'נדלר והרץ האחורי ג'אמאל אנדרסון סחפו אותה לניצחון בגמר ה-NFC על המינסוטה ויקינגס הפייבוריטים וחגגו עלייה ראשונה לסופרבול. בסופרבול עצמו נגמרה החגיגה כאשר דנוור ברונקוס גברה על הפלקונס 19-34.
 
בשנת 2001 הפאלקונס קיבלו מהסן דייגו צ'רג'רס בחירת דראפט ראשונה בסיבוב הראשון תמורת בחירת דראפט חמישית בסיבוב הראשון והתופס טים דוויט. את הבחירה הראשונה הם ניצלו כדי לקחת את הקוורטרבק מייקל ויק מווירג'יניה טק. מייקל ויק התחיל כקוורטרבק משני לכריס צ'אנדלר, ובשנת 2002 הוא היה לקוורטרבק הפותח של הקבוצה, באותה השנה מייקל ויק הוביל את הפלקונס לפליי-אוף בו הם הפסידו לפילדלפיה איגלס בגמר האזורי. במהלך משחקי קדם העונה של עונת 2003 מייקל ויק שבר אתה הרגל ולא שיחק במהלך שנים עשר המשחקים הראשונים, בסוף אותה שנה המאזן של אטלנטה היה שלילי ועמד על 5–11. ויק חזר בעונת 2004 והוביל את הפאלקונס למאזן 5–11 ולפלייאוף בו הם הפסידו שוב לפילדלפיה איגלס בגמר המחוזי. הפעם הבאה שהעפילה הקבוצה לפלייאוף הייתה בעונת 2008 בהנהגתו של הקוורטרבק הרוקי מאט ראיין. בעונת 2016 העפילה הקבוצה בפעם השנייה בתולדותיה לסופרבול. בסופרבול LI נפגשה עם ניו אינגלנד פטריוטס ולמרות שהובילה 28–3 במהלך המחצית השנייה ו-28–9 בפתיחת הרבע האחרון, הפסידה הקבוצה בהארכה, 28–34.

==אצטדיון==
הקבוצה אירחה את משחקיה הביתיים באצטדיון אטלנטה פולטון קאונטי, אשר שימש גם כמגרשה הביתי של קבוצת הבייסבול של העיר, האטלנטה ברייבס. בשנת 1992 עברה הקבוצה לאצטדיון ג'ורג'יה דום, שעלותו הייתה 214 מיליון דולר, והכיל 71,228 מקומות, האצטדיון אירח פעמיים את הסופרבול, בשנים: בשנת 1994 (XXVIII) ובשנת 2000 (XXXIV). 

בשנת 2017 עברה הקבוצה לשחק באצטדיון מרצדס-בנץ שנבנה עבורה בעלות של 1.4 מיליארד דולר.

==קישורים חיצוניים==

* 

*
פלקונס
בולטימור רייבנס

בולטימור רייבנס (באנגלית: Baltimore Ravens; כינוי: רייבנס) היא קבוצת פוטבול אמריקאית מהעיר בולטימור, המשחקת בליגת ה-NFL.

בעבר יוצגה העיר על ידי הקולטס, אך זו עזבה ובמקומה הגיעה ב-1996 הקליבלנד בראונס שחיפשה מגרש ביתי חדש. אוהדי הפוטבול בבולטימור לא רצו ששם העיר יהיה קשור לבראונס, ולפיכך הוחלפו צבעי הקבוצה וחברי היכל התהילה של הבראונס נשארו בקליבלנד. בשלוש העונות הראשונות לאחר הקמתה הקבוצה לא הייתה קרובה להעפיל לפלייאוף, אך בעונה הרביעית (1999) מצבה השתפר והיא החמיצה את ההעפלה בגלל משחק אחד.

בעונת 2000 הצליחה הקבוצה להעפיל לסופרבול (סופרבול XXXV), שנערך בטמפה. במשחק עצמו היא גברה על ניו יורק ג'איינטס בתוצאה 34–7. ריי לואיס, שחקן ההגנה של הרייבנס, זכה בתואר MVP של משחק הסופרבול. בעונות לאחר מכן הגיעו הרייבנס שש פעמים נוספות לפלייאוף, אך לא הצליחו להעפיל עד לסופרבול. בעונת 2012 הדיחו הרייבנס את דנוור ברונקוס ואת ניו אינגלנד פטריוטס בפלייאוף, העפילו בפעם השנייה בתולדותיהם לסופרבול, (סופרבול XLVII), בו גברו על סן פרנסיסקו 49' 31-34.

== קישורים חיצוניים ==

* 

* 

*
קטגוריה:בולטימור: מועדוני ספורט
פנים אל פנים

פנים אל פנים הוא שבועון לציבור הדתי שהחל לצאת לאור בישראל בשנות החמישים, ויצא לאור במשך 18 שנה. את השבועון יסד, ערך והוציא לאור הרב שמואל אבידור הכהן, יחד עם אחיו, פינחס פלאי. תחילה נקרא "עין בעין" ואחר כך שינה את שמו ל"פנים אל פנים". חלק ניכר מתוכנו נכתב על ידי הכהן עצמו, בשמות בדויים, אחד מהם היה השם אבידור (אבי יעקב-דוד ורינה), שהפך לחלק משמו המלא. כמו כן הרבו לכתוב בו האח פינחס פלאי, האחות טובה (גיתית) הכהן (לימים וכטפוגל), ואביהם הרב מרדכי הכהן.

השבועון נחשב לביקורתי ונשכני כלפי הממסד הדתי. תכניו הושפעו מתכני "העולם הזה", בו כתב אבידור הכהן בעילום שם, ואף שימש בו חבר מערכת. אבידור הביא אל השבועון את הגישה הביקורתית ברוח המוטו של ״העולם הזה״ - "ללא מורא וללא משוא פנים״ תוך כדי התאמתה לציבור הדתי. גישה זו נחשבה מהפכנית בעיתונות הדתית. עם זאת ועל אף שהתעוררה ביקורת מצד הממסד הדתי והחרדי, זכה השבועון לפופולריות רבה.

המאמר הפותח של הגיליון הוקדש למאמר הגותי מאת גדולי ההוגים הדתיים, ובהם הרב יוסף דב סולובייצ'יק מבוסטון ופרופ' אברהם יהושע השל.

==קישורים חיצוניים==
*
* י' רענן, [http://www.shturem.net/index.php?section=artdays&id=258&lang=hebrew הכותרת ההזויה שהכעיסה], באתר שטורעם.נט

קטגוריה:ישראל: כתבי עת
קטגוריה:ישראל: שבועונים
שפתיים

שפתיים צבועות ב[[שפתון]]
השפתיים הן איבר המהווה את הפתח של חלל הפה אצל בני אדם ויונקים רבים אחרים.
תפקידי השפתיים הם:
*סיוע בקליטת המזון, כחלק ממערכת העיכול.
*מאפשרות את ההגייה של חלק מההברות בכל השפות אצל בני האדם ואצל יונקים אחרים. חלק מבני האדם סובלים משפה עליונה קשורה, אשר יכולה להשפיע על מנח השיניים והלסת העליונה בזמן חיוך ומנוחה.
*שותפות ביצירת תקשורת ההבעה אצל האדם ואצל הקופים.
*עקב היותן אזור רגיש עשיר בקצות עצב השפתיים משמשות גם כאיבר מיני, ובפרט משמשות לנשיקה.

בתרבות מיוחסות לשפתיים תכונות ארוטיות.

המוצר המזוהה ביותר עם השפתיים הוא השפתון המשמש להגנתן מיובש או כאיפור לצביעתן.

==קישורים חיצוניים==

*
קטגוריה:מערכת העיכול
קטגוריה:נשיקות
איוואן קרילוב

[[קארל ברולוב, דיוקן של איוואן קרילוב, 1839]]
פסל של איוואן אנדרייביץ' קרילוב ב[[גן הקיץ, פוסל על ידי פיטר קלוד פון יורגנסברג]]
איוואן אנדרייביץ' קרילוב (ברוסית: Иван Андреевич Крылов; 13 בפברואר 1769 – 21 בנובמבר1844) היה משורר, מחזאי, סופר אגדות עם וממשיל משלים רוסי.

==ביוגרפיה==

קרילוב נולד במוסקבה, אך את מרבית שנותיו המוקדמות העביר בערים אורנבורג, שם שירת אביו כקצין בצבא רוסיה, וטבר, שבה היה אביו פקיד בבית המשפט לאחר שפרש מהצבא. אביו נפטר בשנת 1779, בהיותו בן 10. אמו גידלה אותו לבדה, ועברה לסנקט פטרבורג כשהיה בן 14, בתקווה לזכות בקצבה ממשלתית. אמו של קרילוב נפטרה בהיותו בן 19.

בסנקט פטרבורג החל קרילוב לעבוד בשירות הממשלה, תוך שהוא כותב סיפורים, סאטירות ואופרות קומיות, אך התפטר לאחר מות אמו ב־1788. 5 שנים קודם לכן הוא הצליח למכור קומדיה שכתב למוכר ספרים, מה שעודד אותו לכתוב את המחזה הרציני "פילומלה" ולנסות לחדור לחוג הדרמטי של קניאז'ין. נסיונותיו להוציא לאור מגזין ספרותי סאטירי (שנקרא "פוצ'בה דוחוב") נכשלו ברובם וגרמו לו התנגשויות עם הצנזורה, אך יחד עם מחזותיו הם העלו אותו לתודעה בחברה הגבוהה.

בין השנים 1797–1801 היה קרילוב בן חסותו של הנסיך סרגיי גליצין, ואף ליווה אותו כמזכיר רשמי בעת שזה התמנה למושל צבאי של ליבוניה (אזור דרומית לאסטוניה של ימינו). מעט ידוע לנו לגבי קורותיו בשנים שלאחר מכן, אך הדעה הרווחת היא שנע מעיר לעיר ועסק בעיקר במשחקי קלפים, אחריהם היה כרוך.

ב־1805 הוא החל לתרגם את משלי לה פונטיין הצרפתי, אך הגיע למסקנה כי ביכולתו לכתוב משלים טובים לא פחות. אוסף האגדות הראשון (23 במספר) מפרי עטו ראה אור ב־1809 וקנה לו הצלחה ותהילה. מ־1812 ועד 1841 הוא גם החזיק משרה בספרייה הציבורית המלכותית, שם הגיע עד לתפקיד ראש מחלקת הספרות הרוסית. הצאר אלכסנדר הראשון אף הבטיח לתמוך בו כספית אם יכתוב "כיאות".

קרילוב נהנה מהערכה רבה עוד בימי חייו: האקדמיה הרוסית למדעים קיבלה אותו כחבר לשורותיה ב־1811 וזיכתה אותו במדליית זהב. ב־1838 נערך פסטיבל גדול בחסות הצאר לחגיגות היובל של קריירת הסופר שלו והוא זכה לקצבה נדיבה.

עד למותו נמכרו כ־77,000 עותקים של קובצי האגדות שלו ברוסיה, וסגנונו מלא ההומור התחבב על קהל הקוראים. למרות שקרילוב התחיל כמתרגם ומחקה של איזופוס, מולייר, לה פונטיין ואחרים, הוא כתב גם אגדות מקוריות רבות שהושפעו מחיי הכפר של מולדתו.

משלי קרילוב תורגמו לעברית פעמים מספר, החל בתרגומו של משה בן דוד הכהן רייכרסון מסוף המאה התשע עשרה, תרגומו של חנניה רייכמן מ־1949 (עם איורים מאת נחום גוטמן) ותרגומה של חגית בנזימן מ-2015.

==קישורים חיצוניים==

* [http://benyehuda.org/reichman/index.html#krilov משלי קרילוב] בתרגום חנניה רייכמן, בפרויקט בן-יהודה
* 
* , 13 בפברואר 2015
* 

==הערות שוליים==

קטגוריה:סופרים רוסים
קטגוריה:ממשילי משלים
קטגוריה:מחזאים רוסים
קטגוריה:משוררים רוסים
קטגוריה:אישים שהונצחו על בולי ברית המועצות
קטגוריה:אישים הקבורים בבית העלמין טיחווין
קטגוריה:ילידי 1769
קטגוריה:נפטרים ב-1844
ידוען

[[מרילין מונרו; שחקנית וזמרת הוליוודית וידוענית אמריקנית מתחום הבידור המוכרת ברחבי תבל]]
[[דייוויד בקהאם; כדורגלן עבר וקפטן נבחרת אנגליה לשעבר, ואחד מראשוני המגה-סלבריטים הנודעים בעולם]]
יְדוּעָן (באנגלית: Celebrity, תעתיק לעברית: סֶלֶבְּרִיטִי, ובעגה מקוצרת: סֶלֶבּ/ית, וברבים: סֶלֶבְּז/סֶלֶבְּס) הוא אדם מפורסם, לרוב עקב פעילותו בתחום הבידור (טלוויזיה, קולנוע, מוזיקה), הדוגמנות או הספורט. לעיתים זוכה הידוען לפרסום למרות שתרומתו לתחום עיסוקו היא שולית. ישנם גם מקרים של ידוענים שהפכו פעילים בתחום הפוליטיקה, וישנם גם אנשי עסקים שנחשבים לידוענים.

==מאפיינים==
הידוענים מוכרים לחלק גדול מהציבור הרחב, ורבים עוקבים בשקיקה אחר חייהם האישיים. תופעת הידוענות קשורה באופן הדוק מאוד לרכילות. קיימת התעניינות בחייהם האישיים של ידוענים רבים, ולעיתים הדבר מלווה בהטרדות. תעשייה שלמה של צלמים, המכונים 'פפראצי', מתפרנסת מהשגת תמונות של ידוענים. הידוענים מספקים יצר מציצנות; כך ההתעסקות בחיי הידוענים מהווה בידור פופולרי. ידוענים רבים קשורים בשערוריות בגידות, תככים, מין וסמים. בין אם בשל אורח חייהם המאפשר נהנתנות ובין אם בשל ההתעניינות הציבורית הרבה, הגורמת לתקשורת להבליט אירועים אלו.

מנגד נהנים הידוענים מהפופולריות שלהם, וביכולתם להשיג לרוב חוזי פרסום יקרים, הזמנות לאירועים חברתיים יוקרתיים והנחות ניכרות ברכישת מוצרים, כחלק מהמיתוג של מוצרים אלה. קיימים ידוענים שלא אוהבים את ההתעניינות הציבורית ואת החדירה לפרטיות ומנסים להתחמק מהצלמים, המעריצים וממדורי הרכילות. ידוענים רבים שוכרים יועצי תקשורת ויחסי ציבור כדי לשפר את יחסם עם הקהל ולהקל על העומס הכרוך בתקשורת עמו.

עיתונים רבים מפרסמים מדור קבוע המתמקד בפרטי רכילות אודות ידוענים. חלוץ בתחום זה בישראל היה המדור "רחל המרחלת" בשבועון "העולם הזה". טור רכילות נודע אחר בישראל, היה במדור "ציפורה" של מקומון "העיר".

== ידוענים ופוליטיקה ==
ישנן שתי צורות לתופעת ה"פוליטיקאי ידוען" של אדם המשלב בין תחום הפוליטיקה לידוענות. הראשונה היא של פוליטיקאי שנבחר לתפקיד או מועמד לתפקיד ציבורי העושה שימוש באלמנטים של כוכבנות על מנת להציג את טענתו לייצוג של קבוצה או מטרה. הצורה השנייה היא של ידוען מתחום התרבות הפופולרית העושה שימוש בהערצה אליו על מנת להביע את דעתו בנושאי השעה.

== ראו גם ==

* פפראצי
* עיתונות צהובה
* רכילות
* איסור לשון הרע
** חוק איסור לשון הרע

* פליט ריאליטי
* אושיית רשת
* אייקון פופ
* אליל נוער
* תרבות פופולרית
* מיינסטרים
* להיט קיץ
* זמר של להיט אחד
* חמש עשרה דקות של תהילה

==קישורים חיצוניים==

*
*
* 
* זיוה שמיר, [https://www.zivashamir.com/post/%D7%9E%D7%99%D7%A6%D7%99%D7%A8%D7%94-%D7%9C%D7%9E%D7%95%D7%A6%D7%A8-%D7%95%D7%9E-%D7%99-%D7%93%D7%A2-%D7%9C%D7%99%D7%93%D7%95-%D7%A2%D7%A0%D7%95%D7%AA מיצירה למוצר ומִיֶּדע לידוּענות- על תרבות ההמונים ועל ידועניה] בראי יצירת ש"י עגנון, [https://www.zivashamir.com/ אתר מב"ע], יולי 2024

== הערות שוליים ==

קטגוריה:בידור
קטגוריה:תת-תרבות
ג'יימס סקוט, דוכס מונמות' הראשון

הדרך שעבר צבאו של מונמות' במהלך המרד
ג'יימס סקוט, דוכס מונמות' הראשון ודוכס בקלו הראשון (באנגלית: James Scott, 1st Duke of Monmouth; 9 באפריל 1649 - 15 ביולי 1685) היה בנו הלא חוקי של צ'ארלס השני מלך אנגליה שנולד לו מפילגשו לוסי וולטר בהולנד. נודע בכינוי העממי "הנסיך הפרוטסטנטי".

בשנת 1663 הגיע ג'יימס סקוט לממלכת אנגליה. המלך צ'ארלס הכיר בו כבנו והכתיר אותו בתואר דוכס מונמות' הראשון, אולם נמנע מלמנות אותו ליורשו. 

בשנת 1672 נשלח הדוכס מונמות' בראש חטיבה של כוחות צבא אנגלים לסייע לממלכת צרפת במסגרת מלחמת הולנד–אנגליה השלישית. בין היתר היה האחראי הישיר לדיכוי ההתקוממות הסקוטית נגד אנגליה שהסתיימה ב-1679.

למרות הצלחותיו של מונמות' בשדה הקרב, המלך צ'ארלס לא שבע ממנו נחת ואף גירש אותו מתחומי הממלכה פעמיים.

לאחר מותו של צ'ארלס תבע מונמות' את כתר המלוכה מידי דודו ג'יימס השני ועמד בראש מרד מונמות'. הוא נחת בראש כוחות המורדים בחופי אנגליה, אולם דווקא במערכה זו שהייתה החשובה ביותר לדוכס מונמות' לגבי עתידו, הוא נחל תבוסה קשה. מונמות' נלכד ונעצר. ב-15 ביולי 1685 הוא הוצא להורג על ידי עריפת ראשו בגרזן.

==קישורים חיצוניים==

* 
* 

קטגוריה:אנגליה: היסטוריה
קטגוריה:מפקדי הכוחות הבריטים וראשי המטה הכללי הבריטי
קטגוריה:מסדר הבירית: אבירים וגבירות
קטגוריה:אישים שהוצאו להורג במצודת לונדון
קטגוריה:אישים שהוצאו להורג בעריפת ראש
קטגוריה:שבט סקוט
קטגוריה:ילידי 1649
קטגוריה:נפטרים ב-1685
קטגוריה:בית סטיוארט
תחנת הכוח לה ראנס

תחנת הכוח לה ראנס
תחנת הכוח לה ראנס היא תחנת כוח הנמצאת בשפך נהר הראנס (La Rance) בחבל ברטאן שבצפון החוף האטלנטי של צרפת. התחנה מפיקה חשמל מניצול האנרגיה הטמונה בתופעת הגאות ושפל.

== היסטוריה ==

בניית התחנה החלה ב-20 ביולי 1963 והסתיימה כשלוש שנים לאחר מכן. התחנה נחנכה ב-26 בנובמבר 1966. עלות הקמת התחנה הייתה כ-620 מיליון פרנקים (מעל 500 מיליון אירו במונחים של 2005).

== עקרון הפעולה ==

בבסיס התחנה עומד סכר באורך של 750 מטר על שפך הנהר, היוצר מאגר המסוגל לקלוט בתוכו בעת הגאות 180 מיליון מטר מעוקבים של מי ים. בעת השפל, המים האגורים זורמים חזרה אל הים בכח הכבידה, ובדרכם מסובבים את הטורבינות המפיקות את החשמל.

על מנת להגדיל את ניצולת התחנה גם לשעת הגאות (בה מתמלא המאגר), הטורבינות הן דו כיווניות, כך שגם זרם המים הממלא את המאגר משמש להפקת חשמל. 

בתחנה מותקנות 24 טורבינות בהספק של 10.3 מגה-ואט כל אחת. התחנה מספקת 3% מתצרוכת החשמל של מחוז ברטאן.

== ראו גם ==
*גאות ושפל
*אנרגיית גאות ושפל

== קישורים חיצוניים ==

* [https://web.archive.org/web/20050408052145/http://membres.lycos.fr/chezalex/projets/rance/sommaire_rance.htm Un premier site web sur l'Usine marémotrice de la Rance אתר התחנה] 

ראנס
קטגוריה:צרפת: תעשייה
קטגוריה:ברטאן: מבנים